**Oznámenie o voľnom pracovnom mieste**

Gemerské osvetové stredisko, Betliarska 8, 048 01 Rožňava informuje, že disponuje voľným pracovným miestom na pracovnú pozíciu

**upratovačka**

Miesto výkonu práce: Dom tradičnej kultúry Gemera Rožňava, Betliarska č. 8

Druh pracovného pomeru: doba určitá, s možnosťou predĺženia na dobu neurčitú

Predpokladaný termín nástupu: **1. september 2024**

**Rámcová náplň práce:** Pravidelná dezinfekcia a čistenie priestorov po podujatí, vrátane sociálnych zariadení. Celoročná starostlivosť o kvetinovú výzdobu v interiéri a exteriéri. Veľké upratovanie v Dome tradičnej kultúry Gemera a Hvezdárne 2-krát ročne. Celoročné udržiavanie čistoty na prednom a zadnom dvore Domu tradičnej kultúry Gemera. Upratovanie v priestoroch Hvezdárne podľa potreby.

**Požadované kvalifikačné a odborné predpoklady:**

* základné, stredné vzdelanie

**Iné kritériá a požiadavky:**

* samostatnosť, zodpovednosť,
* schopnosť pracovať v kolektíve,
* zdravotná spôsobilosť,
* fyzická zdatnosť

**Platové podmienky:**

Plat bude určený v súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov a v súlade s Nariadením vlády SR č. 354/2018 Z. z., ktorým sa ustanovujú katalógy pracovných činnosti pre výkon práce vo verejnom záujme minimálne od 758,50 eur.

**Zamestnanecké výhody, benefity:**

* práca v stabilnej organizácii
* pružná pracovná doba v rozsahu 37,5 h/týždeň
* 5 dní dovolenky nad rámec zákona
* príspevok zamestnávateľa na doplnkové dôchodkové sporenie

**Požadované doklady:**

* žiadosť o prijatie do zamestnania
* profesijný životopis
* kópie dokladov o dosiahnutom vzdelaní
* súhlas so spracovaním osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov

Žiadosti o prijatie do zamestnania s požadovanými dokladmi je potrebné doručiť osobne alebo poslať najneskôr **do 9. augusta 2024 vrátane**:

* poštou na adresu Gemerské osvetové stredisko, Betliarska č. 8, 048 01 Rožňava alebo
* e-mailom na adresu munkova@gos.sk

Kontaktovať budeme iba vybraných uchádzačov, ktorí spĺňajú kvalifikačné predpoklady a iné kritériá a požiadavky v súvislosti s obsadzovaným voľným pracovným miestom.

Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. V rámci predzmluvných vzťahov dochádza výlučne k vyhodnoteniu, či uchádzači o zamestnanie na základe získaných životopisov a poskytnutých údajov spĺňajú požiadavky organizácie na obsadzovanú pracovnú pozíciu. V prípade, ak by uchádzač neuspel pri získaní pracovného miesta uvedeného v tomto oznámení, avšak má záujem, aby ho organizácia v budúcnosti oslovila s pracovnou ponukou, účelom spracúvania osobných údajov takého uchádzača je evidencia vhodných potenciálnych uchádzačov o zamestnanie. Právnym základom pre toto spracúvanie je slobodný a jednoznačne udelený súhlas uchádzača so spracúvaním osobných údajov podľa článku 6 ods. 1 písm. a) GDPR. V prípade náhodne získaných a nepožadovaných osobných údajov, organizácia zabezpečuje ich bezodkladnú likvidáciu.